Előterjesztés Zalakaros Város Önkormányzat Képviselőtestülete 2023. április 27-én tartandó ülésére

Tárgy: Zalakaros Város Önkormányzat településrendezési eszközeinek módosítása – 
Pavilonsor, MenDan Hotel telekvásárlások, szennyvíztelep rendezési tervmódosítás – 
tervezői ajánlatok elbírálása

Az előterjesztést készítette: Klie Zoltán főépítész


Tisztelt Képviselő-testület!

1.) A Képviselő-testület befogadta a Pavilonsor tulajdonosai által kezdeményezett telekvásárlási igényt (hrsz.: 261/46) a 20/2023. (II. 09.) Kt. határozatával és egyben döntött a szükséges rendezési tervmódosítás indításáról.
[image: ]
Megvásárolni kívánt terület

2.) A Képviselő-testület elfogadta a MenDan Hotel Kft. által kezdeményezett telekvásárlási igényt (hrsz.: 261/50) a 22/2023. (II. 09.) Kt. határozatával és egyben döntött a szükséges rendezési tervmódosítás indításáról.
[image: ]
A rendezésiterv módosításokkal érintett területek.

3.) A Képviselő-testület elfogadta a MenDan Hotel Kft. által kezdeményezett telekvásárlási igényt (hrsz.: 261/40) az 57/2023. (III. 31.) Kt. határozatával és egyben döntött a szükséges rendezési tervmódosítás indításáról.
[image: ]
Megvásárolni kívánt területek


4.) A Képviselő-testület elfogadta a volt szennyvíztelep szabályozási tervmódosítási felvetést (hrsz.: 0123) a 23/2023. (II. 09.) Kt. határozatával és egyben döntött a szükséges rendezési tervmódosítás indításáról. Ezzel kb. 1.2 ha területtel nagyobb területrész válik értékesíthetővé (igaz közművekkel, öltöző épülettel, műtárgyakkal terhelten).
[image: ]
A rendezési terv által érintett terület

A Helyi Építési Szabályzat módosítására (véleményezési és jóváhagyási szakaszok) tervezési ajánlatokat kértünk Agg Ferenc, Káli Marianna és Fercsák Ágnes településtervezőktől. Az ajánlatok külön pdf fájlban mellékelve vannak.

A 4 feladatrész rendezési terv módosítás munkarészeit egy tervezési folyamatba vontuk össze, mert az eljárás így egyszerűbben és célszerűbben lebonyolítható. Ebbe a folyamatba beillesztettük a ManDan Hotel Kft. később érkezett telekvásárlási igényét is (Dísz tér 2 m-es sáv).





	Tervezéi területek
	APOO Design Bt.


Agg Ferenc
	Káli STUDIO Építész és Településtervező Kft.
Káli Marianna
	Fercsák Ágnes Erzsébet ev.

	1. Pavilonsortól nyugatra eső terület, hrsz.: 261/46
	575.000,- Ft
	550.000,- Ft
	565.000,- Ft

	2. Gyógyfürdő téri parkoló Hrsz.: 261/40
	575.000,- Ft
	550.000,- Ft
	565.000,- Ft

	
	
	
	

	4. Volt szennyvíztelep módosítás hrsz.: 0123
	400.000,-
	350.000,- Ft
	360.000,- Ft

	Összesen:
	1.550.000,- Ft
ÁFA mentes
	1.450.000,- Ft
ÁFA mentes
	1.490.000,- Ft
ÁFA mentes

	
	
	
	

	3. MenDan telekvásárlás hrsz.: 261/40*
	-
	150.000,- Ft*
	-


Megjegyzés: 	*Az utólagosan érkezett MenDan telekvásárlás rendezési terv módosítása miatti 
többlet tervezési díj.

A beérkezett ajánlatok alapján Káli Mariann ajánlatát javaslom nyertes ajánlattevőként elfogadásra.

A testületi döntést követően a polgármester településrendezési szerződést köt:
	1. Pavilonsortól nyugatra eső terület rendezése: költségviselő a Pavilonsor tulajdonosi 
közössége.
	2. – 3. Gyógyfürdőtéri parkoló és Dísztéri rendezési tervmódosítás: költségviselő MenDan 
Hotel Kft.

A volt szennyvíztelep rendezési tervmódosítás tervezési díja az önkormányzatot terheli.

A rendezési tervmódosítás teljes eljárás keretében történik, az E-térben való bonyolítás, valamint a 3×-i közbenső testületi döntés várható átfutási ideje: ~ 6 hónap.

Mellékletek:	- 3 db tervezési ajánlat




Határozati javaslat:

Zalakaros Város Önkormányzata Képviselőtestülete:

1.	Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Zalakaros város településrendezési eszközeinek módosítása a 20/2023.; 22/2023.; 23/2023. sz. határozatok alapján” tárgyú ajánlattételi eljárásban Fercsák Ágnes Erzsébet egyéni vállalkozó (8945 Bak, Rózsa u.33.), Káli Marianna ügyvezető (8931 Vöckönd, Jókai utca 10.) és az Agg Ferenc (1085 Bp., Üllői út 14. III. em. 5.) által benyújtott ajánlatokat érvényesnek nyilvánítja. 

2.	Nyertes ajánlattevőként Káli Mariann (8931 Vöckönd, Jókai utca 10.) egyéni vállalkozót hirdeti ki 1.450.000,- Ft (mentes az áfa alól) ajánlati árral.

3. 	A MenDan Hotel Kft. később érkezett telekvásárlási igénye miatti rendezési tervmódosítás többlet tervezési díját, 150.000,- Ft elfogadja és ezzel a munkarésszel kiegészíti Káli Marianna vállalkozó munkáját.

4.	Hozzájárul, hogy Novák Ferenc polgármester aláírja a rendezési tervmódosítással érintett költségviselőkkel (Pavilonsor közössége, MenDan Hotel Kft.) a településrendezési szerződést. A rendezési terv módosításával kapcsolatosan felmerülő költségek viselésének terhét a kérelmező feleknek kell vállalnia, melynek összegét a kérelmezők Zalakaros Város Önkormányzatának költségvetési számlájára legkésőbb a szerződés aláírásáig megfizet.

5. 	vállalja a volt szennyvíztelep rendezési tervmódosítás költségét 350.000 Ft-ot (mentes az áfa alól), melynek fedezetét az önkormányzat 2023. évi költségvetésének általános tartaléka terhére biztosítja.

Határidő:		azonnal
Felelős:           		Novák Ferenc polgármester 
Operatív felelős: 	Klie Zoltán főépítész
		Bányai Edit jegyzői asszisztens – településrendezési szerződések elkészítése
	Horváthné Juhász Barbara pénzügyi osztályvezető – tájékoztatásul a 
                                        költségvetés számára



Zalakaros, 2023. április 27.




								Novák Ferenc
								 polgármester

